Aptarimas:Lietuvos miškai

message: Po paskutinių keitimų straipsnio kokybė stipriai suprastėjo - prirašyta jokiais šaltiniais nepagrįstų teiginių, dalis teksto tiesiog švyti aktyvizmu ir šališka pozicija.--Dirgela (aptarimas) 10:23, 28 gruodžio 2018 (EET)
Ponas Dirgela, straipsnio kokybė po priešpaskutinio keitimo iki jums įsikišant buvo pagerėjusi. Pasirodė daugiau naujų faktų ir iš kitos, žmonių (ne miško pramonės) pozicijos, buvo pakoreguotos senos, neveikiančios nuorodos, kai kurios išsklaidytos straipsnio dalys buvo perkeltos prie tos pačios temos, buvo įkelta gamtosauginės, prieš miškų masinį kirtimą, plynus kirtimus pasisakančios svetainės nuoroda, kuri kertasi su miškų kirtėjų ir valdžios nuomone (gyvasmiskas.lt / Kirtimų ŽEMĖLAPIAI – būsimos PLYNĖS suprojektuotos gražiausiose turistinėse ežerų ir upių zonose: galimi potvyniai, sausros ir erozija (jeigu leisime)). Bet po jūsų įsikišimo straipsnis netenka faktų ir realybės kas vyksta Lietuvos miškuose per pastaruosius tris dešimtmečius. Jūs bandote atstovauti vienai grupei - tiems, kurie teigia, kad neva Lietuvoje miškų procentas didėja, nepaisant kad juose vykdomi masiniai kirtimai medienos masiniam eksportui į užsienį. Anot jūsų pateiktų straipsnyje citatų, masiniai kirtimai neasocijuojasi su miškų naikinimu ir neva aš anot jūsų matyt buvau neutralus. O leiskite paklausti, ar po tokių straipsnelio pakoregavimų ir citatų ar jūs esate neutralus? Tarp kitko su pasenusia informacija šį straipsnį ruošiausi praplėsti ir atnaujinti, bet dabar nežinau kaip galėsiu tęsti po jūsų tokių citatų. Dabar matyt visą energiją ir kantrybę atims naudos neatnešantys ginčai, kol už mano pakoregavimus dėl Lietuvos miškų, turėdami galias mane užblokuosite. Tad su artėjančiais Naujaisiais Metais! Su nauja viltimi, kad 2019 metais nykstančiuose Lietuvos miškuose, pagaliau nustos šeimininkauti medienos eksporto mafija, prisidengusi ūkiškumu ir nenešanti jokios naudos tautai, apart pildanti savo kišenes. - Kails  12:38, 28 gruodžio 2018 (EET)
replies: text: Pritariu Kails, papildymai reikalingi, straipsnyje nebuvo atspindima esama padėtis. Tiesiog nuorodas dėkite ne po straipsniu, o su [nuoroda ] žymėmis, kur jos pagrindžia kokį tai teiginį. Hugo.arg (aptarimas) 13:09, 28 gruodžio 2018 (EET)
Kadangi šaltinių nėra, ir nebus, aišku, tai gal administratoriai ištrintų šio vienadienio spaudos klyksmo ar "sensacijos" turinį. Kažkam neabejotina kažkas, tarsi žmogus miškuose būtų buvęs ir medžius suskaičiavęs. Kas neabejotina - kad prie sovietų buvo geriau, kas išvis klasika virtęs argumentas. Ai, dar rašote, reikia atspindėti žmonių nuomonę, tai ko neatspindite, kad Landsbergis kolūkius sugriovė? Ponui, tikrojo miško skaičiuotojui dar užduosiu klausimą - ar nupjautas laukas ar želmenų laukas jums ne laukas, kažkas kitas ? Bet ko čia ginčytis - jei vikipedija remiasi šaltiniais, jų nėra, o ne žmonių nuomonės, ypač tokių, kurie mišką matę pro automobilio langą ir jau žino, kas kaip. 
Aš lyg ir nesiginčyjau nei vienu klausimu, tik pastebėjau, kad sudėti labai šališki ir abejotini teiginiai ir nenurodyti šaltiniai. Na, o šis pasisakymas aptarime tik sustiprino mano įtarimą, kad esmė čia kova su mafija ir kitoks aktyvizmas, o ne bandymas rašyti neutralią enciklopediją. Jei jau koks klausimas pasidaro toks skaudus, kad negalite išlikti neutraliu tai reikėtų tokios temos vengti.--Dirgela (aptarimas) 10:59, 31 gruodžio 2018 (EET)
thread_title:  Ginčas: Ar XXI a. pradžioje tikrai Lietuvoje ėmė daugėti miškų? O gal daugėja tik miško žemės plotų su kelmais ir krūmynais?